钦定古今图书集成/历象汇编/乾象典/第065卷 > 《易经》 > 《周书洪范》
## 钦定古今图书集成/历象汇编/乾象典/第065卷 > 《易经》 > 《周书洪范》

“星有好风，星有好雨。”日月之行，则有冬有夏。月之从
星，则以风雨。

〈传〉“箕星好风，毕星好雨。”月经于箕则多风，离于毕则多雨。〈疏〉《春秋纬》云：“月离于箕，则风扬沙。”以箕为簸扬之器故耳。郑以为箕星好风者，箕，东方木宿；风，中央土气，木克土，为从妻所好，故好风也。